**R O M Â N I A (nu produce efecte juridice)\***

**JUDEŢUL MUREŞ**

**MUNICIPIUL TÎRGU MUREŞ PRIMAR,**

**DIRECȚIA JURIDICĂ, dr. Dorin Florea**

**CONTENCIOS ADMINISTRATIV**

**ȘI ADMISTRAȚIE PUBLICĂ LOCALA**

**Nr.\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_2017**

**E X P U N E R E D E M O T I V E**

**Privind modificarea Actului Constitutiv și a Statutului Zona Metropolitană Tîrgu Mureș**

Asociația „Zona Metropolitană Tîrgu Mureş” s-a constituit prin voinţa liberă a membrilor fondatori, consiliile locale din zona periurbană, respectiv Consiliul Județean Mureș şi funcţionează în baza prevederilor Ordonanței Guvernului nr. 26/2000 cu privire la asociații și fundații, aprobată cu modificări și completări prin Legea nr. 246/2005 şi a propriului statut, în scopul dezvoltării zonei metropolitane Tîrgu Mureș din perspectiva relațiilor economice, sociale, culturale, turistice, sportive existente între autoritățile administrației publice locale componente ale zonei.

Pentru îndeplinirea scopurilor pentru care a fost înființată și pentru o mai bună funcționare a Asociației, având în vedere unele situații ivite de la înfiinţarea asociaţiei în 2006, apare ca necesară modificarea Actului Constitutiv şi a Statutului Asociației.

În esenţă, modificările celor două acte vizează stabilirea unor măsuri legate de componenţa şi funcţionarea Consiliului Director și se impune aprobarea modificării celor două acte de către autoritatea publică locală şi mandatarea primarului municipiului Tîrgu-Mureș, ca reprezentant în Consiliul Metropolitan, să voteze aprobarea modificării Actului Constitutiv şi a Statutului respectiv să îndeplinească toate procedurile legale care decurg din aceasta, inclusiv actualizarea actelor în cauză, cu toate modificările survenite de la înfiinţarea Asociaţiei.

Din perspectiva celor de mai sus, supunem spre aprobare modificarea Actului Constitutiv şi a Statutului Asociaţiei „Zona Metropolitană Tîrgu Mureş”, conform proiectului de hotărâre anexat.

**Director,**

**Rodica Marton**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

**Anexa nr.1**

**Propuneri pentru modificarea Actului Constitutiv al Asociaţiei Zona Metropolitană Tîrgu Mureş**

**Art.7 Conducerea, administrarea şi controlul asociaţiei**

Organul suprem de conducere al asociaţiei este Adunarea Generală a Asociaţiei, numită în cele ce urmează, Consiliu Metropolitan, constituit din asociaţii întruniţi corespunzător cvorumului statutar în nume propriu, în şedinţe ordinare şi extraordinare. Fiecare membru asociat are dreptul la un singur vot.

Consiliul director al asociaţiei este condus de doi copreședinți și un vicepreşedinte, care asigură punerea în executare a hotărârilor Adunării Generale – Consiliul Metropolitan. Consiliul director este ales pe durata mandatului prevăzut de Legea nr.215/2001 privind administraţia publică locală, pentru aleşii locali, după cum urmează:

* Copreședinte……….
* Copreședinte ………
* Vicepreședinte………

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

**Anexa nr.2**

**Propuneri pentru modificarea Statutului Asociaţiei Zona Metropolitană Tîrgu Mureş**

**Art 23**. Consiliul Director, ai cărei membri sunt aleși pe durata mandatului prevăzută de Legea 215/2001 privind administrația publică locală, pentru aleșii locali, perioadă care se prelungește până la alegerea noii conduceri operative a Asociației, prin vot secret de către Consiliul Metropolitan, este organul e administrare și de punere în executare a hotărârilor Consiliului Metropolitan, fiind alcătuită din 3 membrii – **doi co-președinți și un vicepreședinte**

a) Copreședinții sunt aleși de Consiliul Metropolitan pentru perioada mandatului electoral, care se prelungește până la alegerea de către Consiliul Metropolitan a celor doi co-președinți. Pentru perioade limitate, oricare din co-preşedinţi poate împuternici unul din membrii Consiliului Director spre a-l înlocui în exercitarea atribuţiilor sale”.

Copreședinții reprezintă Asociația în toate actele vieții civile și sunt investiți cu toate puterile în acest caz. Copreședinții au drept de semnătură față de organismele bancare și financiare sau îl pot delega pe vicepreședintele Consiliului Director în acest scop

b) vicepreședintele este ales de către Consiliul Metropolitan pe perioada mandatului prevăzut de Legea nr 215 /2001 privind administrația publică locală, care se prelungește până la alegerea de către Consiliul Metropolitan al noului vicepreședinte. Vicepreședintele face parte din Consiliul Director, însușindu-și în acest fel toate atribuțiile. El poate reprezenta Asociația față de terțe persoane, fizice sau juridice. Pentru perioade limitate poate înlocui copreședinții în exercitarea atribuțiilor acestora

c) În caz de vacantare, din diferite motive, a unui loc de membru în Consiliul Director, la prima şedinţă a Consiliului Metropolitan se va proceda la alegerea acestuia, în condiţiile prevăzute de lege şi statut.

(d) În raporturile cu persoanele fizice, juridice, autorităţile publice, instituţiile publice, etc., Asociaţia este reprezentată de ambii co-preşedinţi ai Consiliului Director.

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001**

**ROMÂNIA**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

**Proiect**

**(nu produce efecte juridice) \***

**PRIMAR**

**dr.Dorin Florea**

**H O T Ă R Â R E A nr. \_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_2017**

**Privind modificarea Actului Constitutiv și a Statutului Zona Metropolitană Tîrgu Mureș**

Consiliul local municipal Tîrgu Mureş, întrunit în şedinţă ordinară de lucru,

Văzând expunerea de motive nr. 32751/1819 din 15.06.2017 a Direcției juridice, contencios administrativ și administrație publică locală, precum și avizele comisiilor de specialitate,

În temeiul prevederilor art. 36 alin. (2) lit. „b” şi „e”, ale alin. (7) lit. „c” din Legea nr. 215/2001 privind administraţia publică locală, republicată, cu modificările şi completările ulterioare, precum și

În baza art. 45, alin. (2), lit. ”e” şi art. 115, alin. (1), lit. ”b” din Legea nr. 215/2001 privind administraţia publică locală, republicată, cu modificările şi completările ulterioare

**HOTĂREȘTE**

**Art.1.** Se aprobă modificarea Actului Constitutiv și al Statutului Asociației Zona Metropolitană Târgu Mureș, conform anexelor 1 și 2 care fac parte integrantă din prezenta hotărâre.

**Art.2**. Se mandatează Primarul Municipiului Tîrgu-Mureș, dr. Dorin Florea, reprezentant al municipiului în Adunarea Generală a Asociației, să voteze aprobarea modificării Actului Constitutiv și al Statutului Zonei Metropolitane Târgu Mureș, în sensul dispoziției Art 1 și să îndeplinească toate procedurile legale care decurg din aceasta, inclusiv actualizarea actelor în cauză, cu toate modificările survenite de la înființarea asociației.

**Art.3** Prezenta hotărâre se comunică Instituției Prefectului –Județul Mureș , Asociației Zona Metropolitană Tîrgu Mureș și Primarului Municipiului Tîrgu-Mureș, care răspund de aducerea ei la îndeplinire.

**Art.4** În conformitate cu prevederile art. 19, alin. 1, lit. e, din Legea nr. 340/2004, republicată, privind Instituţia Prefectului şi art. 3, alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Viză de legalitate**

**Secretarul municipiului Tîrgu Mureş**

**Jrs. Szoverfi Vasile**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001

În temeiul art. 51 din Regulamentul de organizare şi funcţionare a Consiliului local municipal Tîrgu Mureş,

Comisiile de specialitate ale autorităţii publice deliberative, în conformitate cu art. 54, alin. (4) din Legea nr. 215/2001 privind administraţia publică locală, republicată, prezintă următorul raport:

1. Comisia de studii, prognoze economico-sociale, **buget-finanţe** şi administrarea domeniului public şi privat al municipiului.

**Preşedinte Secretar**

Csiki Zsolt Bratanovici Cristian

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

2. Comisia de organizare şi **dezvoltare urbanistică**, realizarea lucrărilor publice, protecţia mediului înconjurător, conservarea monumentelor istorice şi de arhitectură.

**Preşedinte Secretar**

Furó Judita Pui Sebastian Emil

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

3. Comisia pentru servicii publice şi **comerţ.**

**Preşedinte Secretar**

Bakos Levente Attila

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

4. Comisia pentru activităţi ştiinţifice, învăţământ, sănătate, **cultură,** sport, agrement şi integrare europeană.

**Preşedinte Secretar**

Novák Csaba Zoltán Szászgáspár Barnabás

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

5. Comisia pentru administraţie publică locală, protecţie socială, **juridică**, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

**Preşedinte Secretar**

av. Papuc Sergiu Vasile jrs. Kovács Lajos Alpár

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_